jkorsvik/nowiki_second_scrape_merged huggingface dataset:
Liste over Polens statsoverhoder

Se også: Liste over Polens herskereUnder følger en liste over Polens statsoverhoder fra 1917.


=== Kongedømmet Polen 1916–1918 ===
      Uavhengig


=== Den andre polske republikk 1918–1939 ===
      Uavhengig
      Polskie Stronnictwo Ludowe «Piast»


=== Den polske eksilregjeringen 1939–1990 ===
Etter den tyske erobringen av Polen ble en polsk eksilregjering dannet under beskyttelse av Frankrike og Storbritannia. Republikkens president og eksilregjeringen ble anerkjent av Storbritannia og senere av USA fram til juli 1945, da de vestlig allierte anerkjente den kommunistledede regjeringen, som ble støttet av Stalin. Eksilregjeringen fortsatte likevel å virke i London fram til Lech Wałęsa ble valgt til Polens president i desember, da den overlot den formelle makten og den andre polske republikkens insignier til påtroppende president Walesa i en seremoni på det kongelige slott i Warszawa 22. desember 1990.   
Władysław Raczkiewicz var den eneste eksilpresidenten, som var internasjonalt anerkjent. Han overtok etter Ignacy Mościckis fratreden i september 1939.
Rada Trzech ble opprettet i 1954 etter at president August Zaleski nektet å trekke seg tilbake etter at hans syvårsmandat var avsluttet. I utgangspunktet var Rada Trzech en selvutnevnt komité i opposisjon til Zaleski, men fikk 21. juli 1956 fullmakter av eksilparlamentet Rada Jedności Narodowej til å fungere som polsk statsoverhode. Rada Trzech ble oppløst etter August Zaleskis død 7. april 1972.
      Uavhengig
      Polskiej Partii Socjalistycznej
      Stronnictwo Narodowe (emigracyjne)


=== Polen 1944–1952 ===
      Polska Partia Robotnicza / Polska Zjednoczona Partia Robotnicza
      Polska Partia Socjalistyczna
      Stronnictwo Ludowe


=== Folkerepublikken Polen 1952–1989 ===
Juligrunnloven fra 1952 avskaffet stillingen som president og gjorde Statsrådet til et kollektivt statsoverhode. 
      Polska Zjednoczona Partia Robotnicza
      Stronnictwo Demokratyczne
      Zjednoczone Stronnictwo Ludowe


=== Den tredje polske republikk 1989– ===
      Polska Zjednoczona Partia Robotnicza
      Niezależny Samorządny Związek Zawodowy «Solidarność»
      Socjaldemokracja Rzeczypospolitej Polskie
      Uavhengig
      Prawo i Sprawiedliwość
      Platforma Obywatelska


== Kilder ==
«Poland: Heads of State: 1917-1939». Archontology.org. Besøkt 1. juli 2019. 
«Poland: Heads of State: 1944-2019». Archontology.org. Besøkt 1. juli 2019.
Guillaume Henri Dufour

Guillaume Henri Dufour (født 15. september 1787, død 14. juli 1875) var en sveitsisk general, kartograf, politiker og humanist. Som kartograf bidro han vesentlig til å produsere nøyaktige kart over Sveits. Han er dog mest kjent for å være blant stifterne av det som etterhvert ble Den internasjonale Røde Kors-komiteen, sammen med Henri Dunant og tre andre sveitsere.


== Referanser ==
František Donth

František Donth var en tsjekkoslovakisk langrennsløper som konkurrerte på 1920-tallet.
I tidenes første verdensmesterskap i nordiske grener vant han gull på femmila med en vinnertid på 5 timer, 9 minutter og 56 sekunder.  Mesterskapet ble arrangert i Donths hjemland Tsjekkoslovakia.
Under Nordiske grener under Vinter-OL 1928 kom han på 11.-plass på 18. kilometer og 14.-plass på 50. kilometer


== Meritter ==
VM 1925 i Johannisbad:
Gull på 50 km
Sølv på 18 km
VM 1927 i Cortina d'Ampezzo
Sølv på 18 km
Bronse på 50 km


== Referanser ==


== Eksterne lenker ==
(en) František Donth – Olympics.com 
(en) František Donth – Olympic.org 
(en) František Donth – Olympedia 
(en) František Donth – Sports-Reference (OL-resultater – arkivert) 
(cz) František Donth – Tsjekkias olympiske komité 
(en) František Donth – FIS (langrenn)
Stephen Dartnell

Stephen Dartnell (født 30. april 1931, død i 1994) var en britisk skuespiller som spilte i Doctor Who-historiene The Keys of Marinus og The Sensorites i seriens første sesong. 
Han spilte også i filmene A Circle of Deception og Oscar Wilde (begge i 1960) og som Jacques One i TV-serien A Tale of Two Cities i 1965.


== Referanser ==


== Eksterne lenker ==
(en) Stephen Dartnell på Internet Movie Database 
(en) Stephen Dartnell hos The Movie Database .
Henryk Jabłoński

Henryk Jan Jabłoński (født 27. desember 1909 i Waliszewo ved Łowicz, død 27. januar 2003 i Warszawa) var en polsk kommunistisk politiker og historiker.
Under andre verdenskrig kjempet Jabłoński i Den selvstendige Podhalebrigaden under slaget om Narvik.
Han ble i 1931 medlem av det polske sosialistiske partiet, og etter annen verdenskrig gikk han inn for en sammenslåing av dette og det polske kommunistpartiet til Polska Zjednoczona Partia Robotnicza. Han ble innvalgt i Sejmen i 1947, hvor han satt til 1972. Fra 1948 til 1981 var han medlem av kommunistpartiets sentralkomité, og fra 1971 også av politbyrået. Han satt i regjeringen fra 1965 til 1966 som høyskoleminister og fra 1966 til 1972 som minister for utdannelse og høyskolevesen. Han gav ordre til utvisningen av studenter som demonstrerte under marsurolighetene i 1968. Etter initiativ fra Edward Gierek ble Jabłoński i 1972 utnevnt til formann for statsrådet, dvs. statsoverhode, i Folkerepublikken Polen. Dette vervet innehadde han til 1985, da han ble etterfulgt av Wojciech Jaruzelski.
Jabłoński var i tillegg professor i historie ved Universitetet i Warszawa (fra 1948) og ved Det polske vitenskapsakademiet (fra 1952), og arbeidet spesielt med partihistorie og samtidshistorie.


== Publikasjoner ==
Polityka PPS w trakcie wojny 1914–18 (1958)
Narodziny II Rzeczpospolita (1962)


== Referanser ==
Fylkesvei 3292

Fylkesvei 3292 går mellom Klyve i Skien og Knarrdalstranda i Porsgrunn kommune.
Frem til 2019 hadde veien betegnelsen fylkesvei 49 (Telemark).


== Kommuner og knutepunkter ==

 Skien
Ånnerødvegen 

 Porsgrunn


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3292
(no) Statens vegvesen – trafikkmeldinger
Fylkesvei 3290

Fylkesvei 3290 går mellom Klosterskogen og Bjørndalsjordet i Skien kommune.
Frem til 2019 hadde veien betegnelsen fylkesvei 48 (Telemark).


== Kommuner og knutepunkter ==

 Skien


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3290
(no) Statens vegvesen – trafikkmeldinger
To gode naboer

To gode naboer er det norske navnet på en animert dukkefilmserie ved navn Pat & Mat, produsert i det tidligere Tsjekkoslovakia og nå i Tsjekkia. Serien handler om de to naboene Pat og Mat, som hjelper hverandre å fikse alle mulige slags ting, oftest med uheldig resultat. Likevel kommer de alltid fram til en slags løsning. Serien ble opprinnelig sendt på Den tsjekkoslovakiske televisjonen. Etter at Tsjekkoslovakia ble delt ble den sendt på Slovakisk televisjon og Tsjekkisk televisjon.
Serien ble laget av Lubomír Beneš og Vladimír Jiránek. Animasjonen er såkalt stop-motion, der figurene er dukker som beveges ørlite grann mellom hvert bilde, hvilket gir illusjonen av at dukkene beveger seg når bildene kjøres etter hverandre. Omgivelsene dukkene beveger seg i er også kunstige og utført i tilsvarende stil. Serien er en stum serie uten dialog (dog ikke i den nederlandske versjonen hvor Pat og Mat faktisk snakker), kun bakgrunnsmusikk og lydeffekter. Handlingen er gjort slik at man likevel forstår hva som foregår uten nærmere forklaring. Dette har ført til at serien er lett å distribuere i utlandet, siden den ikke behøver oversettes. Episodenes lengde varierer mellom 6 og 10 minutter. 
Serien ble kjent i Norge gjennom Barne-TV, som sendte mange episoder av den i løpet av 1970-, 80- og 90-tallet.


== Historie ==
De to karakterene dukket først opp i en kortfilm fra 1976, som het Kuťáci (Klønene).  Senere ble det laget flere episoder som deler av sesonger 2: ... a je to! (... og det var det!), hvor figurene fikk sitt endelige utseende. De to fikserne fikk navnene Pat og Mat i 1989, og fra da av var det navnet på showet.
Forfatterne hadde et voksent publikum i tankene da de skapte serien, men den ble fort populær blant alle aldersgrupper. I tidligere Tsjekkoslovakia ble de første 35 episodene av serien produsert i barnevennlig kortformat på 7 minutter.
Serien ble populær i mange land, og ble sendt i blant annet Tsjekkoslovakia (nå Tsjekkia og Slovakia), Sverige, Polen, Jugoslavia, Island, Tyskland, Sveits, Brasil, Finland, Nederland, Kroatia, Norge, Spania og Iran.
I 1990 startet Lubomír Beneš (død 1995) sitt eget aiF Studio i Praha (produksjon) og Zürich (markedsføring, salg, finansiering), der han sammen med sitt team produserte 14 nye episoder. De introduserte alle 49 episodene på det internasjonale markedet.
Senere tok Lubomír Beneš' sønn, Marek Beneš, over og har laget ytterligere episoder av serien. I 2019 fantes det totalt 117 episoder, og mange av disse er også utgitt på DVD.


== Referanser ==


== Eksterne lenker ==
(en) To gode naboer på Internet Movie Database 
(no) To gode naboer på NRK TV 
patandmat.com Hjemmeside for Lubomír Beneš' Pat & Mat
Sveitsisk fan-side
Fylkesvei 3274

Fylkesvei 3274 går mellom Kreppa og Ballestad i Skien kommune. Veien er 8,8 km lang.
Frem til 2019 hadde veien betegnelsen fylkesvei 35 (Telemark).


== Kommuner og knutepunkter ==

 SkienBørsesjøvegen 

Løbergvegen 

Storemyrvegen 

Grønnerødvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3274
(no) Statens vegvesen – trafikkmeldinger
August Zaleski

August Zaleski (født 13. september 1883 i Warszawa, død 7. april 1972 i London) var en polsk diplomat og politiker.


== Liv og virke ==


=== Bakgrunn ===
Han var utdannet historiker og økonom og trådte inn i utenrikstjenesten i 1918 som sendemann til Bern. Fra 1919 til 1926 tjenestegjorde han i Hellas og Italia. Etter Józef Piłsudskis statskupp 12. mai 1926 ble han utnevnt til utenriksminister og innehadde denne stillingen frem til 1932. Fra 1935 til 1939 var han styreformann i den polske handelsbanken.
Mellom 1939 og 1941 var han utenriksminister i den polske eksilregjeringen, men trådte tilbake i protest mot Władysław Sikorskis samarbeid med Sovjetunionen. Fra 1943 til 1945 var han sjef for eksilpresidentens kontor.


=== President i eksil ===
Etter at Władysław Raczkiewicz døde i 1947 overtok han vervet som polsk eksilpresident. I henhold til forfatningen kunne han bare sitte to perioder på syv år hver og skulle altså gått av i 1961. Han hadde sogar forpliktet seg til å gå av i 1954 og overlate presidentembedet til general Kazimierz Sosnkowski. Zaleski vegret seg imidlertid for å gå av, og forble president til sin død i 1972. Mange eksilpolakker regnet dette som ulovlig, og det ble opprettet et «triumvirat», Rada Trzech (bestående av Edward Raczyński, Władysław Anders og Tomasz Arciszewski), til å utøve presidentembedet til Zaleski gikk av. I omkring tyve år gjorde både Zaleski og «triumviratet» krav på å representere den lovlige presidentmakten.
Blant hans etterlatte papirer ble det funnet to motstridende utnevnelser av etterfølgere: Et dokument utnevnte Stanisław Ostrowski, et annet, som muligens var forfalsket, Juliusz Nowina-Sokolnicki. «Triumviratet» aksepterte utnevnelsen av Ostrowski og oppløste seg selv.


== Referanser ==


== Litteratur ==
August Zaleski: Minister Spraw Zagranicznych RP 1926–1932 w Swietle Wspomnien i Dokumentow by Piotr Wandycz, reviewed by Anna M. Cienciala in Slavic Review, Vol. 40, No. 3 (Autumn, 1981), s. 492–493
Fylkesvei 3278

Fylkesvei 3278 går mellom Åmot og Frogner i Skien kommune.
Frem til 2019 hadde veien betegnelsen fylkesvei 39 (Telemark).


== Kommuner og knutepunkter ==

 SkienÅmotvegen 

Setervegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3278
(no) Statens vegvesen – trafikkmeldinger
Haakon Sandøy

Haakon Sandøy (født 23. september 1941) er en norsk filmregissør.
Sandøy har filmutdannelse fra Polen, hvor han bl.a. var regiassistent på filmen Żywot Mateusza (etter Tarjei Vesaas' roman Fuglane, 1967). Sandøy har også regissert Brannen (etter Vesaas' roman, 1973), Dagny (co-produksjon med Polen, 1976), Engler i sneen (1982), samt flere dokumentarfilmer.
Han var gift med artisten Alex Naumik Sandøy.


== Filmografi ==
Til ditt eget beste (1997)
Engler i sneen (1982)
Dagny (1976)
Brannen (1973)
Fuglane (Żywot Mateusza) (1967)


== Referanser ==


== Eksterne lenker ==
(en) Haakon Sandøy på Internet Movie Database 
(sv) Haakon Sandøy i Svensk Filmdatabas 
(en) Haakon Sandøy på AllMovie 
(en) Haakon Sandøy hos The Movie Database
James Bourne

James Elliot Vaughn Bourne (født 13. september 1983) er en engelsk artist som er medlem i bandet Son of Dork. Han synger hovedvokalen med Steve Rushton og han spiller også gitar. Medlemmene i bandet er Steve Rushton, Chris Leonard, Danny Hall og James Bourne. 
Bourne var medlem i Busted fra 2001 til 2005, men bandet ble splittet opp pga. Charlie Simpson sa han var blitt lei, og han hadde lyst til å drive mere med sitt andre band, Fightstar. James Bourne og Matt Willis prøvde å overtale Charlie til å fortsette med Busted, men han hadde bestemt seg. 14. januar 2005 var bandet splittet opp
Dette sa James Bourne da bandet var splittet opp:
«I’m devastated that Charlie has chosen to quit Busted, but I have to respect his decision and I fully support him and wish him all the best for the future. I would like to say a personal thank you to all the fans who have made the last three years the best years of my life. I’ll remember these years forever.»
James har to brødre, Nick og Chris, og en søster, Melissa. Han er låtskriver, og skriver de fleste sangene han og bandet synger selv. Den første sangen han skrev var «What I Go to School For».


== Referanser ==


== Eksterne lenker ==
Offisielt nettsted 
(en) James Bourne – kategori av bilder, video eller lyd på Commons 
(en) James Bourne på Discogs 
(en) James Bourne på MusicBrainz 
(en) James Bourne på Songkick 
(en) James Bourne på AllMusic
Edward Ochab

Edward Mieczysław Ochab (født 16. august 1906 i Kraków, da i Østerrike-Ungarn, død 1. mai 1989 i Warszawa) var en polsk kommunistisk politiker og general.


== Liv og virke ==


=== Bakgrunn ===
Ochab var av bondeslekt, skjønt faren var kontortjenestemann ved politiets sentrale kontor i Kraków.
Han var i 1925 ferdig med en handelsutdannelse. I 1927 ble han uteksaminert fra en høyere kurs i kooperativ vitenskap ved jordbruksavdelingen i Det jagellonske universitet i Kraków. Fra 1925 var han ansatt han i en kooperativ landsbygdsforening i Wieliczka og i 1928 ble han sjef for et kooperativt selskap i Radom.
Ochab ble tatt ut til verneplikt og i juni 1928 ble han sendt til en militærskole. Men der han bedømt å ha subversive holdninger, og å være en tydelig erklært kommunist, og ansatt i arbeiderkooperativ. Han måtte forlate skolen i oktober og vendte tilbake for å drive sitt kooperativ i Radom til februar 1930.


=== Kommunist ===
Han ble medlem av det polske kommunistpartiet i 1929. I tiden etter ble han fengslet flere ganger. 
Mellom 1939 og 1944 oppholdt han seg i Sovjetunionen og meldte seg i 1941 som frivillig til Den røde armé. Han var blant organisatorene av «Forbundet av polske patrioter» og Berlingarméen.


=== Partiledelse, regjeringsmedlem ===
Fra 1945 til 1946 tilhørte han sentralkomitéen i PPR, og fra 1950 til 1956 og igjen fra 1959 til 1964 sentralkomitéen i PZPR. Han satt i regjeringen som minister for offentlig forvaltning og arbeidet som første partisekretær i Katowice. Han ble også utnevnt til general, og var viseforsvarsminister og sjef for den politiske avdelingen i den polske hæren fra 1949 til 1950.Etter Bolesław Bieruts død i Moskva ble han valgt som kompromisskandidat til partisjef av politbyrået i mars 1956. Etter urolighetene i Poznań ble han imidlertid avsatt og erstattet av Władysław Gomułka. Fra 1957 til 1959 var han landbruksminister, og fra 1961 til 1964 stedfortredende statsrådsformann.


=== President ===
Fra 1964 til 1968 var han statsrådsformann, dvs. statsoverhode i Folkerepublikken Polen. I forbindelse med den antisemittiske kampanjen i 1968, som han ikke støttet, trakk han seg tilbake. Etter sin pensjonering forble han ikke bare en hengiven og hardfør kommunist, men også en høylytt kritiker av den politikk som ble ført av hans etterfølger. 


== Referanser ==


== Litteratur ==
Ochab, Edward. I: Werner Markert (utg.): Osteuropa-Handbuch. Polen. Böhlau, Köln 1959.
Stephen Carr

Stephen Babeson Carr (født 29. august 1976 i Dublin) er en irsk tidligere fotballspiller som spilte for Premier League-laget Birmingham.


== Tottenham Hotspur ==
Etter at han ble avvist av Arsenal som femtenåring, var Carr på prøvespill i Tottenham Hotspur og ble hentet av daværende manager Ossie Ardiles. Han debuterte for klubben den 29. september 1993, borte mot Ipswich Town. Han klarte likevel ikke å etablere seg som en førstelagsspiller før 1996/97-sesongen, da han spilte 28 seriekamper.
Han vant Ligacupen med Spurs i 1999, etter at å ha slått Leicester City 1-0 i finalen. 1999/2000-sesongen var antakelig Carrs beste sesong noensinne. I tillegg til at han scoret på et vakkert langskudd mot mesteren Manchester United, ble han også kåret til årets spiller.
Ryktet hans fortsatte å vokse i 2000/01-sesongen, og andre klubber var interessert i å hente ham. Men sommeren 2001 begynte Carr å få problemer med kneet sitt, og han måtte opereres. Operasjonen ble foretatt i september samme år. Han var ikke på banen i en eneste kamp i 2001/02-sesongen og han gikk også glipp av VM 2002. Det var ikke før i oktober 2003 at Carr var tilbake i trening og frisk. Etter hvert som han fant formen igjen, begynte andre klubber igjen å vise interesse for ham. Han var linket til Manchester United, men også Newcastle United var interesserte.


== Newcastle United ==
Carr signerte for Newcastle i august 2004 da manager Sir Bobby Robson hentet ham for £2 millioner, og kontraktens varighet var fire år. Ikke lenge etter ble Robson sparket av styreformann Freddy Shepherd. Robsons erstatter ble Graeme Souness, som i likhet med Robson, så på Carr som førstevalg. Carr debuterte for klubben i 2-2-kampen borte mot Middlesbrough den 14. august 2004. I løpet av 2004/05-sesongen fikk Carr totalt 26 seriekamper, og han scoret ett mål. Hans første scoring kom mot Southampton på et langskudd. Han hjalp Newcastle til kvartfinalen i UEFA-cupen og semifinalen i FA-cupen denne sesongen. I serien endte Newcastle på 14.-plass, noe som satte press på manager Graeme Souness.
I 2005/06-sesongen spilte han bare 19 seriekamper, fordi en kneskade satte ham ut av spill i to måneder. Laget endte på 7.-plass i serien under den nye manageren Glenn Roeder, Souness ble sparket i februar. Carr har spilt 87 kamper for Newcastle, hvorav ingen som innbytter.


== Det irske landslaget ==
Han har representert landet sitt som skolegutt, junior, U-18, U-21 og seniorspiller.
Han gikk glipp av VM-sluttspillet i 2002 på grunn av en skade.
Han trakk seg fra internasjonal fotball etter at Irland mislyktes i å kvalifisere seg til VM 2006. Senere overtalte den nye irske sjefen Steve Staunton ham om å fortsette.


== Trivia ==
Han var Sir Bobby Robsons siste spillerkjøp i Newcastle.


== Referanser ==


== Eksterne lenker ==
(fr) Stephen Carr – LÉquipe 
(en) Stephen Carr – Transfermarkt 
(en) Stephen Carr – national-football-teams.com 
(en) Stephen Carr – WorldFootball.net 
(en) Stephen Carr – Soccerbase.com 
(en) Stephen Carr – FootballDatabase.eu 
(en) Stephen Carr – Soccerway 
(en) Stephen Carr – EU-Football.info 
(en) Stephen Carr – FBref 
(en) Offisiell profil på nufc.co.uk
Aleksander Zawadzki

Aleksander Zawadzki (født 16. desember 1899 i Dąbrowa Górnicza ved Sosnowiec, død 7. august 1964 i Warszawa) var en polsk kommunistisk politiker. Han var statsrådsformann, eller statsoverhode, i Folkerepublikken Polen fra 1952 til 1964.


== Liv og virke ==


=== Bakgrunn ===
Aleksander Zawadski ble født i en fattig gruvearbeiderfamilie og begynte ved 13 års alder å arbeide i gruvene. 


=== Kommunist ===
Han sluttet seg i 1923 til det underjordiske kommunistiske ungdomsforbundet.
Som medlem av det kommunistiske ungdomsforbundet gikk Zawadski i eksil i Sovjetunionen i 1931, etter å ha sittet seks år i fengsel for undergravende virksomhet  mot den polske stat og for å ha organisert mordet på Antoni Kamiński, en kamerat fra det kommunistiske ungdomsforbundet. 


=== Annen verdenskrig ===
Han vendte tilbake til Polen i 1939, rett før utbruddet av andre verdenskrig, og ble umiddelbart grepet. Han ble satt fri fra fengsel ved den sovjetiske invasjonen av landet, og sluttet seg etterpå til den sovjetisk organiserte polske folkearmé, der han ble forfremmet til generalmajor.


=== Politiker ===
Etter gjennomføringen av Wisła-Oder-offensiven ble han gjort til den nye regjeringens representant for det tidligere tyske territoriet Schlesien, som ble overført til Polen etter krigen. Mange av de tyske innbyggerne hadde flyktet vestover, men langt fra alle. Den 18. juni 1945 gav han militær orde om å fordive dem fra sine hjem og sette dem i interneringsleirer. Senere ble de fordrevet, men i leirene ble 1.000-1.500 menn, kvinner og barn enten tatt livet av eller omkom av sult eller sykdom. 
Han ble innvalgt i sejmen i 1947 og var viseregjeringssjef i 1948-49.


=== President (leder for statsrådet) ===
Den 20. november 1952 ble han formann for det polske statsrådet og var dermed Polens statssjef etter Bolesław Bierut frem til sin død i 1964.


== Referanser ==
Stanisław Ostrowski

Stanisław Ostrowski (født 29. oktober 1892 i Lemberg - på polsk: Lwów, død 22. november 1982 i London) var en polsk lege, offiser og politiker.


== Liv og virke ==


=== Bakgrunn ===
Han ble født i det østerrikske kronlandet kongedømmet Galicia og Lodomeria, som i det vesentligste var befolket av polakker og ukrainere. Hans far, Michał Ostrowski, hadde tidligere kjempet i den pro-polske januaroppstanden i 1863, og ble for dette stendt til en russisk katorga - straffarbeidskoloni - i Sibir.
Ostrowski studerte medisin ved universitetet i Lwow.  
I 1914 ble han med i Piłsudskilegionene. Han deltok under den polsk-ukrainske krig i forsvaret av hjembyen mot ukrainerne i 1918 og i den polsk-sovjetiske krig 1919–1921 som polsk militærlege. 
Deretter sok han doktorgrad i medisin i doktorgraden i 1924 og åpnet en legepraksis.


=== Politiker ===
På 1920- og 1930-tallet var han folkevalgt i Sejmen, det polske parlamentet. Han satt der i tre periode, tilknyttet Bezpartyjny Blok Współpracy z Rządem, den ikke-partisanske reformblokk. Han ble borgermester i Lwów i 1936 og ledet forsvaret av byen i 1939.


=== Militær innsats igjen ===
Etter at de tyske okkupanter overgav byen til Sovjetunionen i henhold til Molotov–Ribbentrop-pakten ble han arrestert av russerne og holdt i fangenskap i Moskva til 1941. Blant hans medfanger var Anandyn Amar, som tidligere hadde vært Mongolias statsminister og president. Han ble frigitt fra sovjetisk fangenskap i pakt med Sikorski–Majskij-avtalen og vervet seg til Polskie Siły Zbrojne na Wschodzie, den polske arméen dannet i Sovjetunionen. Slik kom han seg til Midtøsten og senere til Italia, hvor han var militærlege under det allierte felttog 1944-1945.
Etter krigen reiste han til Storbritannia, hvor han arbeidet som lege.


=== President i eksil ===
Etter at eksilpresident August Zaleski døde i 1972, ble han utnevnt til ny president. Han var president frem til 1979. Han klarte i stor grad å helbrede splittelsene innen det polske eksilmiljø.Han døde i Londom og ble gravlagt i den polske militærkirkegård i Newark-on-Trent.


== Referanser ==


== Litteratur ==
Ostrowski, S.: Dnie pohanbienia 1939 -1941, London 1970
Feilprodusering

Feilprodusering går ut på at det oppstår feil under produksjonen av en vare. 
Feilprodusering kan ikke sammenlignes med feil bruk av produktet eller naturlig slitasje etter langvarig bruk. 
Selv automatisert produksjon kan føre til feil i produkter. Ofte blir varer kvalitetskontrollert, og de verste blir ryddet unna som usalgbare. Slik kontroll vil ofte være stikkprøvekontroll eller utvalgstesting, hvor en har brukt statistikk for å beregne nivåer av sikkerhet for at en ved hjelp av denne metoden har sjanse til å avdekke feiljusteringer og andre problemer før alle produktene i en serie blir kassable.